**UGOVOR broj ……….**

**o korištenju distributivne mreže**

**UGOVORNE STRANE**

*Varijanta a) pravno lice*

*Naziv pravnog lica (firma)*

1.

*Općina i adresa*

Identifikacioni broj: ......................................... PDV broj...................................

koga zastupa .......................................... *(ime i prezime, funkcija*)...............

(u daljem tekstu: Kupac)

*Varijanta b) za fizička lica*

*Ime i prezime*

*1.*

*Općina i adresa*

Broj lične karte/pasoša: ......................................... Izdata/izdat dana: ..............

Identifikacioni broj kupca (EPID): .........................................

(u daljem tekstu: Kupac)

2. Javno preduzeće Elektroprivreda Bosne i Hercegovine d.d. - Sarajevo, Podružnica "Elektrodistribucija" .........*(naziv podružnice*)......... , …. (*adresa)…* koju zastupa direktor, *(v.d. direktora )* ………......................, kao Operator distributivnog sistema (u daljem tekstu: ODS)

**Član 1.**

Predmet ovog Ugovora je uređenje međusobnih odnosa ugovornih strana o korištenju distributivne mreže na koju je Kupac priključen na osnovu Elektroenergetske saglasnosti, broj………. izdate dana………………. Elektroenergetska saglasnost je izdata na osnovu zahtjeva za izmjenu elektroenergetske saglasnosti zbog potrebe priključenja na unutrašnju instalaciju proizvodnog objekta za proizvodnju električne energije za vlastite potrebe.

Priključenje na distribitivnu mrežu je izvedeno preko obračunskog mjernog mjesta broj ................................... koje se nalazi na adresi ....(*grad/općina i ulica*)................. . Kupcu je odobrena priključna snaga od ......................kW za namjenu........................................, kategoriju potrošnje............................... i grupu potrošnje ...........................

Ugovorne strane su saglasne da se prilikom prvog priključenja ili izmjene na obračunskom mjernom mjestu zajednički utvrdi početno stanje brojila za obračun isporučene električne energije.

**Član 2.**

ODS stavlja na raspolaganje Kupcu distributivnu mrežu prema uslovima iz ovog Ugovora i Uslovima korištenja distributivne mreže koji su u prilogu ovog Ugovora i čine njegov sastavni dio, uz poštovanje važećih zakona, odredbi Opštih uslova za isporuku električne energije, tehničkih pravilnika u primjeni, kao i pravila i propisa Regulatorne komisije za energiju u Federaciji Bosne i Hercegovine-FERK (u daljem tekstu: FERK) i akata JP Elektroprivreda BiH d.d. - Sarajevo.

Kupac se obavezuje da će distributivnu mrežu i priključak koristiti samo za vlastite potrebe, u skladu sa uslovima iz Elektroenergetske saglasnosti iz člana 1. i ovog Ugovora.

**Član 3.**

*Varijanta a) za novi priključak na niskonaponsku mrežu.*

ODS je vlasnik priključka i preuzima obavezu održavanja priključka i mjernih uređaja, u skladu sa Opštim uslovima za isporuku električne energije.

ODS nije vlasnik usponskih vodova od kablovskog priključnog ormara do mjernih ormara sa brojilima u stambenim ili stambeno-poslovnim ili poslovnim zgradama ukoliko su mjerni ormari ugrađeni po etažama.

ODS nije vlasnik glavnih razvodnih i mjernih ormara u stambenim ili stambeno-poslovnim ili poslovnim zgradama.

*Varijanta b) za novi priključak na srednjenaponsku mrežu.*

ODS je vlasnik srednjenaponskih elektroenergetskih objekata i to*:...........(nabrojati sve elektroenergetske objekte koji su u vlasništvu ODS-a).*.................., uključivo i mjernog mjesta.

ODS kao vlasnik elektroenergetskih objekata iz stava 1) ovog člana preuzima obavezu održavanja priključka i verifikacije mjernih uređaja, u skladu sa Opštim uslovima za isporuku električne energije.

*Varijanta c) za postojeće krajnje kupce koji su vlasnici priključka i mjernog uređaja i prenose pravo vlasništva na ODS.*

Kupac prenosi vlasništvo nad tehnički ispravnim priključkom, uključujući i mjerni uređaj ODS-u, bez naknade, radi daljeg upravljanja i održavanja.

*Varijanta d) za postojeće krajnje kupce koji su vlasnici priključka i mjernog uređaja i koji ne prenose pravo vlasništva na ODS.*

Kupac zadržava u svom vlasništvu priključak, uključujući i mjerni uređaj, a ODS će održavati priključak i mjerni uređaj u skladu sa Opštim uslovima za isporuku električne energije.

U skladu sa ovim Ugovorom Kupac je obavezan da:

a) snosi troškove redovnog i investicionog održavanja vlastitog priključka,

b) snosi troškove održavanja i baždarenja mjernih uređaja,

c) pisanim zahtjevom zatražiti intervenciju za otklanjanje bilo kakvog kvara na priključku, te o vlastitom trošku snosi otklanjanje kvarova.

*Varijanta e) za postojeće krajnje kupce koji su vlasnici priključka i koji ne prenose pravo vlasništva na ODS, a ODS je vlasnik mjernog uređaja.*

Kupac zadržava u svom vlasništvu priključak, a ODS će održavati priključak i mjerni uređaj, u skladu sa Opštim uslovima za isporuku električne energije.

U skladu sa ovim Ugovorom Kupac je obavezan da:

a) snosi troškove redovnog i investicionog održavanja vlastitog priključka,

b) pisanim zahtjevom zatražiti intervenciju za otklanjanje bilo kakvog kvara na priključku, te o vlastitom trošku snosi otklanjanje kvarova.

*Varijanta f) za postojeće krajnje kupce koji su vlasnici priključka i koji prenose pravo vlasništva na ODS, a ODS je vlasnik mjernog uređaja*

Kupac prenosi vlasništvo nad tehnički ispravnim priključkom, bez naknade, radi daljeg upravljanja i održavanja

ODS je vlasnik mjernog uređaja i dužan je isti održavati, u skladu sa Opštim uslovima za isporuku električne energije.

**Član 4.**

ODS je obavezan vršiti ispravno i redovno očitanje mjernih uređaja Kupca u pravilu mjesečno. Po potrebi, očitanje može biti i češće, a obavezno je prilikom zamjene brojila, promjene tarifnih stavova i promjene snabdjevača električne energije.

Kupac je dužan plaćati korištenje distributivne mreže u skladu sa tarifnim stavovima za korisnike distributivnog sistema koje utvrđuje FERK, prema obračunu iskazanom na *..................(izbor varijante)............* jedinstvenom računu dostavljenom od snabdjevača/računu dostavljenom od ODS-a.

*Stav 3) samo u slučaju kada se kupcu izdaje jedinstven račun*

Kupac je saglasan da će, u slučaju raskida ugovora o uredjenju medjusobnih odnosa zaključenog između ODS-a i snabdjevača kojeg je odabrao Kupac, korištenje distributivne mreže Kupcu fakturisati ODS.

Kupac je dužan platiti dostavljeni račun u roku od 15 (petnaest) dana od dana očitanja mjernog uređaja ili u roku koji je utvrđen na računu.

Ako Kupac ne plati račun iz prethodnog stava ovog člana u roku dospijeća, *..................(izbor varijante)............* ODS/Snabdjevač će obračunati zakonsku zateznu kamatu koju će iskazati po izvršenoj uplati na prvom slijedećem računu.

**Član 5.**

Stupanjem na snagu ovog Ugovora Kupac stiče pravo korištenja distributivne mreže.

Kupac - Proizvođač za vlastite potrebe je dužan da podnese zahtjev za privremeno priključenje na distributivnu mrežu za potrebe ispitivanja i probnog rada predmetnog proizvodnog objekta za vlastite potrebe i da dostavi zahtjevanu dokumentaciju:

* program ispitivanja i probnog rada za vrijeme privremenog priključenja,
* pravosnažno odobrenje za građenje za objekat,
* potpisane ugovore, u skladu sa Opštim uslovima za isporuku električne energije,
* pisana izjava proizvođača o preuzimanju odgovornosti tokom privremenog priključenja i licima ovlaštenim za praćenje ispitivanja i probnog rada za vrijeme privremenog priključenja.

ODS je dužan da sa Kupcem - Proizvođačem za vlastite potrebe usaglasi program ispitivanja i da odobri privremeno priključenje na unutrašnju instalaciju objekta Kupca u roku od 5 dana od dana podnošenja potpunog zahtjeva.

.

Kupac – Proizvođač za vlastite potrebe je dužan da nakon provedenog ispitivanja i probnog rada, sačini zapisnik o ispitivanjima u kojem navodi uočene nedostatke ili ograničenja za vođenje pogona i da otkloni uočene nedostatke navedene u zapisniku.

Ukoliko Kupac – Proizvođač za vlastite potrebe, u roku trajanja privremenog priključenja , ne izvrši kompletan program ispitivanja ili ne postigne željene rezultate ispitivanja, može podnijeti zahtjev za privremeno priključenje za potrebe nastavka ispitivanja i probnog rada.

Uz ranije dostavljenu dokumentaciju , Kupac – Proizvođač za vlastite potrebe mora dostaviti i sljedeću dokumentaciju:

* zapisnik o ispitivanjima u prethodnom privremenom priključenju sa navedenim uočenim nedostacima ili ograničenjima za vođenje pogona,
* izjava da su otklonjeni eventualno uočeni nedostaci ili ograničenja za vođenje pogona,
* obrazloženje potrebe za privremenim priključenjem sa programom ispitivanja i probnog rada za vrijeme novog privremenog priključenja,

- pisana izjava izvođača radova o preuzimanju odgovornosti tokom privremenog priključenja.

ODS je dužan da sa Kupcem – Proizvođačem za vlastite potrebe usaglasi novi program ispitivanja i da odobri privremeno priključenje na unutrašnju instalaciju objekta Kupca u roku od 5 dana od dana podnošenja potpunog zahtjeva.

Kupac – Proizvođač za vlastite potrebe je dužan da nakon provedenog ispitivanja i probnog rada, sačini zapisnik o ispitivanjima sa navedenim uočenim nedostacima ili ograničenjima za vođenje pogona i otkloni uočene nedostatke iz zapisnika.

Ukupno vrijeme rada elektrane u probnom pogonu ne može trajati duže od šest mjeseci od dana odobrenja privremenog priključenja.

ODS će izvršiti isključenje priključenog objekta Kupca sa distributivne mreže po isteku rokova iz ovog člana Ugovora ili ranije po zahtjevu nadležnog organa ili Kupca – Proizvođača za vlastite potrebe.

Kupac – Proizvođač za vlastite potrevbe je dužan da nakon ispitivanja i probnog rada proizvodnog objekta podnese zahtjev ODS-u za trajni pogon i paralelan rad sa distributivnom mrežom, te dostavi sljedeću dokumentaciju:

* izvještaj o provedenim ispitivanjima i probnom pogonu sa izjavom da je proizvodni objekat spreman za trajni pogon,
* pogonska uputstva za proizvodni objekat i pripadajuću distributivnu mrežu,
* elaborat podešenja zaštita verifikovan od strane Podružnice „Elektrodistribucija“, *.....(naziv podružnice)……,*
* upotrebna dozvola,

ODS će odobriti priključenje na unutrašnju instalaciju objekta Kupca u roku od 10 dana od dana podnošenja potpunog zahtjeva i obostranog potpisivanja zapisnika o trajnom pogonu

U slučaju prestanka ovog Ugovora, ODS neće dozvoliti korištenje distributivne mreže i izvršit će, u skladu sa Opštim uslovima za isporuku električne energije, isključenje objekta Kupca sa distributivne mreže.

**Član 6.**

Rok važenja ovog Ugovora nije ograničen.

Izuzetno, u slučaju kada je Kupcu izdata Elektroenergetska saglasnost na određeni period, ovaj Ugovor važi do isteka roka važenja Elektroenergetske saglasnosti.

U slučaju zaključenja ovoga Ugovora sa faktičkim korisnikom (posjednikom) rok važenja istog je do okončanja ostavinskog postupka ili prestanka pravnog osnova za korištenje objekta.

**Član 7.**

U slučaju zakupa objekta Krajnji kupac može raskinuti ovaj Ugovor, u kojem slučaju zakupoprimac na osnovu zaključenog ugovora o zakupu, zaključuje ugovor o korištenju distributivne mreže sa ODS-om, na period trajanja zakupa.

Zakupoprimac/Zakupodavac su obavezni 30 dana prije raskida/otkaza ugovora o zakupu, podnijeti zahtjev ODS-u za raskid/zaključenje ugovora o korištenju distributivne mreže.

**Član 8.**

Ugovor o korištenju distributivne mreže može prestati:

1. sporazumnim raskidom,
2. jednostranim raskidom, na način propisan zakonom i ovim Ugovorom,
3. u slučaju isključenja/privremenog isključenja objekta Krajnjeg kupca sa mreže u roku dužem od pet godina,
4. smrti Krajnjeg kupca, odnosno prestanka pravnog lica u svojstvu krajnjeg kupca,
5. nastupom drugih okolnosti za prestanak ugovora u skladu sa važećim zakonima i Opštim uslovima.

Ovaj Ugovor može biti raskinut iz sljedećih razloga:

1. na pisani zahtjev Krajnjeg kupca, pod uslovom da je izmirio sve obaveze prema ODS-u,
2. na pisani zahtjev za raskid ugovora od strane ODS-a, u slučaju ako Krajnji kupac ne otkloni razloge zbog kojih mu je obustavljena ili naložena obustava snabdijevanja električnom energijom u roku od osam dana od dana obustave ili dana kada je izvršena obustava ili
3. nastupa drugih okolnosti za raskid ugovora prema odredbama zakona i Opštih uslova za isporuku električne energije.

Ugovorna strana koja pokreće postupak raskida Ugovora zbog neispunjenja obaveza druge ugovorne strane, obavezna je prije podnošenja pisanog zahtjeva za raskid Ugovora dostaviti pisanu opomenu drugoj ugovornoj strani o neizvršavanju obaveza sa dodatnim rokom za ispunjenje tih obaveza.

Dodatni rok iz prethodnog stava ovog člana Ugovora ne može biti duži od 30 dana.

U slučaju da ugovorna strana koja ne ispunjava obaveze iz Ugovora u utvrđenim rokovima i na utvrđeni način, ni u ostavljenom roku ne ispuni obaveze iz Ugovora, ovaj Ugovor se smatra raskinutim.

**Član 9.**

Ugovorne strane su saglasne da međusobne obaveze koje nisu regulisane ovi Ugovorom rješavaju u skladu sa Zakonom o električnoj energiji u Federaciji BiH, Opštim uslovima za isporuku električne energije i Mrežnim pravilima, te Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu i drugim aktima JP Elektroprivreda BiH d.d.-Sarajevo.

U slučaju promjena postojećih zakonskih i podzakonskih propisa ili donošenja novih, a koji bi mogli da utiču na ovaj ugovorni odnos, isti će se primjenjivati direktno bez zaključenja novog ugovora ili aneksa na ovaj Ugovor.

**Član 10.**

Sve eventualne sporove ugovorne strane će rješavati prvenstveno sporazumno u duhu dobrih poslovnih odnosa i uzajamnog povjerenja.

U slučaju spora koji se ne može riješiti sporazumno, ugovorne strane su saglasne da se isti riješava pred stvarno nadležnim sudom u .................(*sjedište Podružnice*)..

**Član 11.**

Sve izmjene ovog Ugovora mogu se vršiti isključivo i samo uz pisanu saglasnost ugovornih strana.

**Član 12.**

Ovaj Ugovor stupa na snagu danom obostranog potpisivanja, a primjenjuje se od dana izvršenog priključenja objekta na distributivnu mrežu.

**U slučaju promjena vlasništva na objektu ovaj Ugovor stupa na snagu danom obostranog potpisivanja, a primjenjuje se od dana razgraničenja obaveza prema ODS-u između ranijeg i novog vlasnika objekta.**

Ugovor je sačinjen u dva (2) istovjetna primjerka od kojih svakoj ugovornoj strani pripada po jedan (1) primjerak.

|  |  |  |
| --- | --- | --- |
| ODS: |  | Krajnji kupac: |
| *(funkcija)* |  | za fizička lica |
|  |  |  |
| *(Puno ime i prezime)* |  | *(Puno ime i prezime)* |
|  |  |  |
|  |  | za pravna lica  *(funkcija)* |
|  |  |  |
|  |  | *(Puno ime i prezime ovlaštene osobe)* |
|  |  |  |
| Mjesto i datum: |  | Mjesto i datum: |
| Broj: |  | Broj: |